62018TJ0226_INF
A Törvényszék (kibővített nyolcadik tanács) 2021. június 30‑i ítélete –Global Silicones Council és társai kontra Bizottság
(T‑226/18. sz. ügy)
„REACH – Az 1907/2006/EK rendelet egyes veszélyes anyagok és készítmények gyártásával, forgalmazásával és felhasználásával kapcsolatos korlátozásokról szóló XVII. mellékletének naprakésszé tétele – Az oktametil‑ciklotetrasziloxánra (D4) és a dekametil‑ciklopentasziloxánra vonatkozó korlátozások – Nyilvánvaló értékelési hiba – Az 1907/2006 rendelet XIII. melléklete – A bizonyító erő meghatározása – A 1907/2006 rendelet 68. cikke – Elfogadhatatlan kockázat – Arányosság – Lényeges eljárási szabályok”
1.
Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – Különösen veszélyes anyagok – Azonosítási eljárás – Az uniós intézmények mérlegelési jogköre – Terjedelem – Bírósági felülvizsgálat – Korlátok – Nyilvánvaló hiba, hatáskörrel való visszaélés vagy a mérlegelési jogkör korlátainak nyilvánvaló túllépése
(1907/2006 európai parlamenti és tanácsi rendelet, 68. cikk)
(lásd: 73–76., 196., 205. pont)
2.
Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – Egyes anyagokra vonatkozó korlátozások – Új korlátozások bevezetése és már létező korlátozások módosítása – Az arányosság elve tekintetében történő értékelés – A jogalkotó mérlegelési jogköre – Politikai, gazdasági és szociális jellegű döntéseket igénylő terület – Bírósági felülvizsgálat – Korlátok – Jogszerűség a követett célokhoz viszonyítva aránytalan hátrányos következmények hiányában
(1907/2006 európai parlamenti és tanácsi rendelet, (87), (89) és (91) preambulumbekezdés, 1. cikk, (1) bekezdés, és XVII. melléklet)
(lásd: 223., 224., 226., 227., 230. pont)
3.
Európai uniós jog – Elvek – A bizalomvédelem és a jogbiztonság elve – Korlátok – Valamely gazdasági szereplő érdekeit érintő uniós intézkedés elfogadása – Az említett intézkedés elfogadását előre látni képes, körültekintő és megfontolt gazdasági szereplő – A REACH‑rendelet jogi hatásainak világos és pontos azonosítása – Az említett elvek megsértésének hiánya
(lásd: 263., 272., 277. pont)
4.
Európai uniós jog – Elvek – Védelemhez való jog – A meghallgatáshoz való jog – Terjedelem – Az általános hatályú jogi aktus általi személyes érintettség lehetősége – Elutasítás
(Az Európai Unió Alapjogi Chartája, 41. cikk)
(lásd: 313–316. pont)
5.
Az intézmények jogi aktusai – Indokolás – Kötelezettség – Terjedelem – A jogszabályok összefüggéseinek és összességének figyelembevétele
(EUMSZ 296. cikk, (2) bekezdés)
(lásd: 327–331. pont)
Tárgy
A vegyi anyagok regisztrálásáról, értékeléséről, engedélyezéséről és korlátozásáról (REACH) szóló 1907/2006/EK európai parlamenti és tanácsi rendelet XVII. mellékletének az oktametil‑ciklotetrasziloxán (D4) és a dekametil‑ciklopentasziloxán (D5) tekintetében történő módosításáról szóló, 2018. január 10‑i (EU) 2018/35 bizottsági rendelet (HL 2018. L 6., 45. o.) megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Global Silicones Council, a Wacker Chemie AG, a Momentive Performance Materials GmbH, a Shin Etsu Silicones Europe BV és az Elkem Silicones France SAS maga viseli saját költségeit, valamint az Európai Bizottság részéről felmerült költségeket.
3)
A Németországi Szövetségi Köztársaság, Nagy‑Britannia és Észak‑Írország Egyesült Királysága, az Európai Parlament, az Európai Unió Tanácsa, az Európai Vegyianyag‑ügynökség és az American Chemistry Council, Inc. (ACC) maga viseli saját költségeit.